ai4bharat/Pralekha huggingface dataset:
உள்துறை அமைச்சகம்
விசாகப்பட்டினம் வாயுக் கசிவு சம்பவத்தை பிரதமர் ஆய்வு செய்தார்.
விசாகப்பட்டிணத்தில் நடந்த வாயுக் கசிவு விபத்தைத் தொடர்ந்து எடுக்கப்பட்டு வரும் நடவடிக்கைகளைக் குறித்து ஆய்வு செய்ய, உயர் மட்டக் கூட்டம் ஒன்றுக்கு பிரதமர் திரு. நரேந்திர மோடி இன்று காலை தலைமைத் தாங்கினார். பாதிக்கப்பட்ட மக்களின் பாதுகாப்புக்கும், பெரும் விபத்து நடந்த இடத்தை கையகப்படுத்துவதற்கும் எடுக்கப்பட்டு வரும் நடவடிக்கைகள் குறித்து நீண்ட ஆலோசனையை அவர் நடத்தினார்.பாதுகாப்பு அமைச்சர், திரு. ராஜ்நாத் சிங், உள்துறை அமைச்சர், திரு. அமித் ஷா, உள்துறை இணை அமைச்சர்கள், திரு. நித்யானந்த் ராய் மற்றும் திரு. ஜி. கிஷன் ரெட்டி மற்றும் உயர் அதிகாரிகள் இந்தக் கூட்டத்தில் பங்கேற்றனர்.
விபத்து குறித்த முதல் தகவலை இன்று காலையில் பெற்றவுடன், ஆந்திரப்பிரதேச முதல் அமைச்சரிடம் பேசிய பிரதமரும், உள்துறை அமைச்சரும் நிலைமையை சமாளிக்கத் தேவையான அனைத்து உதவிகளையும் மத்திய அரசு செய்யும் என உறுதி அளித்தனர். நிலைமையை உன்னிப்பாகவும் தொடர்ந்தும் அவர்கள் கண்காணித்து வருகின்றனர்.
இந்தக் கூட்டம் முடிந்தவுடன், உள்துறை, சுற்றுச்சூழல், வனம் மற்றும் பருவ நிலை மாற்றம், ரசாயனம் மற்றும் பெட்ரோகெமிக்கல், மருந்துகள், தகவல் மற்றும் ஒலிபரப்பு ஆகிய துறைகளின் செயலாளர்களுடனும்; தேசிய பேரிடர் மேலாண்மை ஆணைய உறுப்பினர்கள்; தேசிய பேரிடர் மீட்புப் படையின் தலைமை இயக்குநர், சுகாதாரச் சேவைகளின் தலைமை இயக்குநர், எய்ம்ஸ் இயக்குநர் மற்றும் இதர மருத்துவ நிபுணர்களுடனும் கள நிலவர மேலாண்மைக்கு உதவுவதற்கு மேற்கொள்ள வேண்டிய நடவடிக்கைகள் குறித்து அமைச்சரவைச் செயலாளர் விரிவான ஆய்வுக் கூட்டத்தை நடத்தினார். பிரதமரின் முதன்மைச் செயலாளரும் இந்தக் கூட்டத்தில் பங்கேற்றார்.
புனேவில் இருந்து தேசியப் பேரிடர் மீட்புப் படையின் ரசாயன, உயிரியல், கதிர்வீச்சு மற்றும் அணுசக்தி  அலகின் குழு ஒன்று, நாக்பூரில் உள்ள தேசிய சுற்றுச்சூழல் ஆராய்ச்சி நிறுவனத்தின்  நிபுணர் குழுவுடன் இணைந்து, விசாகப்பட்டினத்துக்கு உடனடியாகச் சென்று நெருக்கடி நிர்வாகத்தில் களத்தில் நின்று மாநில அரசுக்கு உதவும் என்றும், கசிவின் குறுகிய கால மற்றும் நீண்ட கால பாதிப்புகளை சரி செய்வதற்கான நடவடிக்கைகளை எடுக்கும் என்றும் முடிவெடுக்கப்பட்டது.
விசாகப்பட்டினம் மாவட்டத்தில் கோபாலப்பட்டிணம் மண்டலில் உள்ள ஆர். ஆர். வெங்கடாபுரம் கிராமத்தில் உள்ள ஒரு ரசாயன தொழிற்சாலையில் இன்று அதிகாலை 3 மணி அளவில் ஸ்டைரின் வாயுக் கசிவு விபத்து ஏற்பட்டது. நராவா, பி சி காலனி, பாபுஜி நகர், கமலபாளையம் மற்றும் கிருஷ்ண நகர் ஆகிய சுற்றியுள்ள கிராமங்களை இது பாதித்தது. நச்சுத்தன்மையை உடைய ஸ்டைரின் வாயு, தோல் மற்றும் கண்களில் எரிச்சல், மூச்சுக் கோளாறு மற்றும் இதர உடல் உபாதைகளை ஏற்படுத்தலாம்.
சுகாதாரம் மற்றும் குடும்ப நலத்துறை அமைச்சகம்
இந்தியாவில் செலுத்தப்பட்ட மொத்த கொவிட்-19 தடுப்பூசி எண்ணிக்கை 177.17 கோடியைக் கடந்தது
நாட்டில் கடந்த 24 மணி நேரத்தில் 28.29 லட்சத்துக்கும் அதிகமாக ) தடுப்பூசி டோஸ்கள் செலுத்தப்பட்டுள்ளன. இத்துடன் நாட்டில் செலுத்தப்பட்ட மொத்த கொவிட் தடுப்பூசிகளின் எண்ணிக்கை, இன்று காலை 7 மணி நிலவரப்படி 177.71 கோடியைக்  கடந்தது. 2,02,74,848 அமர்வுகள் மூலம் இந்த சாதனை படைக்கப்பட்டுள்ளது.
கடந்த 24 மணி நேரத்தில் 23,598 பேர் குணமடைந்துள்ளதால், இதுவரை குணமடைந்தோர் மொத்த எண்ணிக்கை 4,22,70,482 ஆக அதிகரித்துள்ளது.
- தொடர்ந்து குணமடைந்தோர் விகிதம் தற்போது 98.52 சதவீதமாக உள்ளது. கடந்த 24 மணி நேரத்தில் 11,499 பேர் புதிதாக பாதிக்கப்பட்டுள்ளனர்.
நாட்டில் கொவிட் பாதிப்பிற்கு சிகிச்சை பெறுபவர்களின் எண்ணிக்கை 1,21,881 ஆக உள்ளது; நாட்டில் கொவிட் சிகிச்சை பெறுபவர்களின் மொத்த விகிதம் தற்போது 0.28 சதவீதமாக உள்ளது.
கடந்த 24 மணி நேரத்தில் 11,36,133 கொவிட் பரிசோதனைகள் செய்யப்பட்டன. இதுவரை சுமார் 76.57 கோடி கொவிட் பரிசோதனைகள்  செய்யப்பட்டுள்ளன. வாராந்திரத் தொற்று 1.36 சதவீதமாக உள்ளது. தினசரித் தொற்று விகிதம் 1.01 சதவீதமாக பதிவாகியுள்ளது.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1801237
பிரதமர் அலுவலகம்
இத்தாலி பொதுத்தேர்தலில் தனது கட்சியான ஃப்ராடெல்லி டி'இட்டயாவை வழிநடத்திய ஜியோர்ஜியா மெலோனிக்கு பிரதமர் வாழ்த்து
இத்தாலி பொதுத்தேர்தலில் தனது கட்சியான ஃப்ராடெல்லி டி'இட்டயாவை வழிநடத்தியதற்காக ஜியோர்ஜியோ மெலோனிக்கு பிரதமர் திரு.நரேந்திர மோடி வாழ்த்து தெரிவித்துள்ளார்.
பிரதமர் வெளியிட்டுள்ள ட்விட்டரில் தெரிவித்துள்ளதாவது:
“இத்தாலி பொதுத்தேர்தலில் உங்கள் கட்சியான ஃப்ராடெல்லி டி'இட்டயாவை வெற்றிப் பாதைக்கு இட்டுச் சென்ற உங்களுக்கு எனது வாழ்த்துகள். இருநாடுகளின் உறவுகளை வலுப்படுத்த இணைந்து செயல்பட விரும்புகிறேன்”.
மின்னணு மற்றும் தகவல் தொழில்நுட்பம்
நாஸ்காமின் ‘வடிவமைப்பு மற்றும் பொறியியல் உச்சிமாநாட்டின்’ 13-வது பதிப்பில் இணை அமைச்சர் திரு ராஜீவ் சந்திரசேகர் உரையாற்றினார்
‘என்ஜினியரிங் தி நெக்ஸ்ட்’ எனும் கருத்தை மையமாகக் கொண்டு இன்று நடைபெற்ற நாஸ்காமின் ‘வடிவமைப்பு மற்றும் பொறியியல் உச்சிமாநாட்டின்’ 13-வது பதிப்பில் மின்னணு, தகவல் தொழில்நுட்பம், திறன் வளர்ச்சி மற்றும் தொழில்முனைதல் இணை அமைச்சர் திரு ராஜீவ் சந்திரசேகர் காணொலி மூலம் உரையாற்றினார்.
2021 அக்டோபர் 6 முதல் 7 வரை நடைபெறும் இந்த உச்சிமாநாடு, 4 குறிக்கோள்களில் சிறப்பு கவனம் செலுத்தி உலகளாவிய பொறியியல் மற்றும் வடிவமைப்பு முயற்சிகளை கொண்டாடுகிறது. மதிப்பு மற்றும் வளர்ச்சியை உருவாக்குவதற்கான ஆராய்ச்சி மற்றும் கண்டுபிடிப்பு, வாடிக்கையாளர் வெற்றிக்கான டிஜிட்டல் மயமாக்கல் மற்றும் வேகமான தயாரிப்பு சுழற்சி, வேலை கட்டமைப்பின் எதிர்காலத்தை வரையறுத்தல் மற்றும் வணிகத்தை நிலைத்தன்மை இலக்குகளுக்கு சீரமைத்தல் ஆகியவையே இந்த 4 குறிக்கோள்களாகும்.
தொடக்க உரை ஆற்றிய திரு சந்திரசேகர், பொறியியல், ஆராய்ச்சி மற்றும் மேம்பாடு துறை $ 31 பில்லியனுக்கும் அதிகமான வருவாயை ஈட்டுகிறது என்றும் 1000-க்கும் மேற்பட்ட உலகளாவிய நிறுவனங்கள் இந்தியாவில் ஆராய்ச்சி மற்றும் மேம்பாட்டு மையங்களை பல்வேறு துறைகளில் அமைத்துள்ளன என்றும் கூறினார்.
மேலும், முதல் 50 பொறியியல் சேவை வழங்குநர்களில் 12 பேர் இந்தியாவை தலைமையிடமாகவும், 44 பேர் இந்தியாவில் பொறியியல், ஆராய்ச்சி மற்றும் மேம்பாடு செயல்பாடுகளையும் கொண்டுள்ளனர். 50 புதுமையான உலகளாவிய நிறுவனங்களில் 70%-க்கும் அதிகமானவை இந்தியாவில் ஆராய்ச்சி மற்றும் மேம்பாட்டு மையத்தைக் கொண்டுள்ளன. கிட்டத்தட்ட நாம் பயன்படுத்தும் ஒவ்வொரு தயாரிப்பிலும் இந்தியாவின் பங்களிப்பு இருப்பது போல் இருக்கிறது என்று அவர் கூறினார்.
சிறந்தது இனிமேல் தான் வரவிருக்கிறது என்றும் அடுத்த 5 ஆண்டுகளில் ஒரு டிரில்லியன் டாலர் டிஜிட்டல் பொருளாதாரம் எனும் லட்சியத்தை எட்டுவதற்கான நமது லட்சியத்தில் உற்பத்தி, பொறியியல் மற்றும் டிஜிட்டல்மயமாக்கல் முக்கிய பங்காற்றும் என்றும் அவர் கூறினார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1761507
-----
(Visitor Counter : 185
ரெயில்வே அமைச்சகம்
ரயில்வேயில் அவசரக் காலப் படுக்கை வசதி ஒதுக்கீடு
ரயில்களில் உடனடியாகப் பயணம் செய்ய விரும்பும், உயர்ந்த அரசுப் பொறுப்பில் உள்ளவர்கள், குறிப்பாக, காத்திருப்போர் பட்டியலில் இருக்கும் மத்திய அமைச்சர்கள், உச்சநீதிமன்ற / மாநில உயர்நீதிமன்றங்களின் நீதிபதிகள், நாடாளுமன்ற உறுப்பினர்கள் மற்றும் அவசரத் தேவைகளுக்காகப் பயணம் செய்வோருக்கென, பல்வேறு ரயில்களில், பல்வேறு வகுப்புகளில், குறிப்பிட்ட எண்ணிக்கையில் அவசர காலத் தேவை அடிப்படையில் படுக்கை வசதி ஒதுக்கீடு செய்யப்படுகிறது.
மண்டல / கோட்ட ரயில்வே தலைமையகங்கள் மற்றும் தலைநகரில் இல்லாத சில முக்கிய ரயில் நிலையங்களிலும் இந்த அவசரக்கால இடஒதுக்கீடு பிரிவுகள் உள்ளன. அந்தந்த மண்டல ரயில்வேயால் நியமிக்கப்படும் தேவையான அளவு பணியாளர்களுடன், அரசிதழ் பதிவு பெற்ற அதிகாரி ஒருவரின் கட்டுப்பாட்டில் இந்தப் பிரிவுகள் இயங்குகின்றன.
மாநிலங்களவையில் கேள்வி ஒன்றுக்கு அளிக்கப்பட்ட பதிலில், இத்தகவல் தெரிவிக்கப்பட்டுள்ளது.
மேலும் விவரங்களுக்கு www.pib.nic.in என்ற இணையதளத்தைப் பார்க்கவும்.
---
(Visitor Counter : 116
பிரதமர் அலுவலகம்
ஆசிய விளையாட்டுப் போட்டியில் ஈட்டி எறிதலில் நீரஜ் சோப்ரா தொடர்ந்து இரண்டாவது தங்கப் பதக்கம் வென்றதற்கு பிரதமர் வாழ்த்து
ஹாங்சோவில் நடைபெறும் 2022 ஆசிய விளையாட்டுப் போட்டிகளில் ஈட்டி எறிதலில் தொடர்ந்து இரண்டாவது தங்கப் பதக்கம் வென்ற நீரஜ் சோப்ராவுக்கு பிரதமர் திரு நரேந்திர மோடி வாழ்த்து தெரிவித்துள்ளார்.
இது தொடர்பாக பிரதமர் சமூக வலைதளத்தில் வெளியிட்டுள்ள பதிவு:
"ஆசிய விளையாட்டுப் போட்டியில் ஈட்டி எறிதலில் நீரஜ் சோப்ராவுக்கு தொடர்ந்து இரண்டாவது தங்கப் பதக்கம் கிடைத்துள்ளது. இந்த வரலாற்று சாதனைக்கு வாழ்த்துகள். இந்த அற்புதமான வெற்றி அவரது அர்ப்பணிப்பு மற்றும் பல ஆண்டு பயிற்சியின் விளைவாகும். அவர் வெற்றியின் புதிய உயரங்களைத் தொடட்டும். அவருக்கு நல்வாழ்த்துகள்"
PIB Headquarters
தொழிலாளர் வருங்கால வைப்புநிதி அலுவலகம் “உங்கள் அருகில் வைப்பு நிதி” என்ற முகாமை நடத்தவுள்ளது
சென்னையில் உள்ள தொழிலாளர் வருங்கால வைப்பு நிதி அலுவலகம், தொழிலாளர் வருங்கால வைப்பு நிதிச் சட்டம் 1952-ன் கீழ் வரும் சந்தாதாரர் / வேலை வழங்குவோரின் கோரிக்கைகளுக்கு விரைந்து தீர்வுகாணும் வகையில், ஒவ்வொரு மாதமும் 10 ஆம் தேதியன்று, “உங்கள் அருகில் வைப்பு நிதி” என்ற பெயரில் சிறப்பு முகாமை நடத்தி வருகிறது.
அதன்படி, 2020 ஜனவரி மாதத்திற்கான “உங்கள் அருகில் வைப்பு நிதி” சிறப்பு முகாம், வருகிற 10 ஜனவரி 2020 வெள்ளிக்கிழமை அன்று சென்னையில் உள்ள மண்டல அலுவலகத்தில் நடைபெறவுள்ளது.
எனவே சந்தாதாரர்கள் / ஓய்வூதியதாரர்கள் / வேலை வழங்குவோர் தங்களது கோரிக்கை ஏதும் இருப்பின், மேற்குறிப்பிட்ட தேதியில் உரிய ஆவணங்களுடன் நேரில் வந்து தங்களது குறைகளை நிவர்த்தி செய்து கொள்ளுமாறு, வருங்கால வைப்பு நிதி அலுவலக சென்னை மண்டல ஆணையர்-1 திரு ரித்துராஜ் மேதி கேட்டுக்கொண்டுள்ளார்.
நுகர்வோர் நலன், உணவு மற்றும் பொது விநியோகம் அமைச்சகம்
ஆகஸ்ட் மாதத்திற்கான உள்நாட்டு ஒதுக்கீட்டில் இரண்டு லட்சம் மெட்ரிக் டன் சர்க்கரையை மத்திய அரசு கூடுதலாக ஒதுக்கீடு செய்துள்ளது
ஓணம், ரக் ஷா பந்தன் மற்றும் கிருஷ்ண ஜெயந்தி ஆகிய பண்டிகைகளையொட்டி சர்க்கரைக்கான தேவை அதிகரிக்கும் என்பதால் அதைக் கருத்தில் கொண்டு, 2023-ம் ஆண்டு ஆகஸ்ட் மாதத்திற்கு 2 லட்சம் மெட்ரிக் டன் சர்க்கரையை மத்திய அரசு கூடுதலாக ஒதுக்கீடு செய்துள்ளது. ஏற்கனவே ஆகஸ்ட் மாதத்திற்கு 23.5 லட்சம் மெட்ரிக் டன் சர்க்கரை ஒதுக்கீடு செய்யப்பட்டது. இந்த கூடுதல் ஒதுக்கீடு உள்நாட்டு சந்தையில் சர்க்கரையின் நியாயமான விலையை உறுதி செய்யும்.
கடந்த ஓராண்டில் சர்வதேச சர்க்கரை விலை 25 சதவீதம் அதிகரித்த போதிலும், உள்நாட்டில் சர்க்கரையின் சராசரி சில்லறை விலை ஒரு கிலோவுக்கு சுமார் ரூ. 43.30 ஆக உள்ளது. கடந்த 10 ஆண்டுகளில் நாட்டில் சர்க்கரை விலை வருடாந்திர பணவீக்கம் 2 சதவீதத்துக்கும் குறைவாகவே உள்ளது.
நடப்பு சர்க்கரை பருவத்தில் நாட்டில் 330 லட்சம் மெட்ரிக் டன் சர்க்கரை உற்பத்தி செய்யப்படும் என்று மதிப்பிடப்பட்டுள்ளது. உள்நாட்டு நுகர்வு சுமார் 275 லட்சம் மெட்ரிக் டன்னாக இருக்கும் என்று எதிர்பார்க்கப்படுகிறது.
தற்போதைய நிலையில், உள்நாட்டுத் தேவையை பூர்த்தி செய்ய போதுமான சர்க்கரை கையிருப்பு நாட்டில் உள்ளது. சர்க்கரை விலை ஒவ்வொரு ஆண்டும் ஜூலை- செப்டம்பர் மாதங்களில் உயர்ந்து, பின்னர் கரும்பு அரவை துவங்கும் போது குறையும். அதன் அடிப்படையில் சிறிய அளவில் விலை உயர்ந்து குறுகிய காலத்திற்கு நீடிக்கிறது.
பிரதமர் அலுவலகம்
2018 ஜூலை 14, 15 தேதிகளில் பிரதமர் கிழக்கு உத்திரபிரதேசத்தில் பயணம் மேற்கொள்கிறார்
பிரதமர் திரு. நரேந்திர மோடி உத்தரபிரதேசத்தில் வாரணாசி, அசாம்கர் மிசாபூர் மாவட்டங்களில் நாளையும். நாளை மறுநாளும்  பயணம் மேற்கொள்கிறார்.
அசாம்கரில் நாளை  பிரதமர் 340 கிலோ மீட்டர் நீளமுள்ள பூர்வாஞ்சல் விரைவுச் சாலைக்கு அடிக்கல் நாட்டுகிறார். இந்த விரைவுச் சாலை பாரபங்கி, அமேதி, சுல்தான்பூர், ஃபைசாபாத், அம்பேத்கர் நகர், அசாம்கர், மாவ், காசிபூர் உள்ளிட்ட பல முக்கிய மற்றும் வரலாற்று புகழ் மிக்க நகரங்களை மாநில தலைநகர் லக்னோவுடன் இணைக்கும். இந்த விரைவுச் சாலை பணி நிறைவடையும் போது தில்லி> இந்த விரைவுச் சாலை வழியாக உத்தரபிரதேசத்தில் மேற்கே நொய்டா முதல் கிழக்கே காசிபூர் வரையிலான பெரிய நகரங்கள் மற்றும் பெரு நகரங்களுடன் இணைக்கப்படும்.
வாரணாசியில் பிரதமர் பல்வேறு முக்கிய திட்டங்களுக்கு அடிக்கல் நாட்டுகிறார்: சில திட்டங்களை நாட்டுக்கு அர்ப்பணித்து வைக்கிறார். இந்த திட்டங்கள் மொத்தம் ரூ.900 கோடி மதிப்பிலானவை. பிரதமர் அர்ப்பணித்து வைக்கும் திட்டங்களில் வாரணாசி நகர எரிவாயு விநியோக திட்டம், வாரணாசி-பாலியா மின்சார ரயில் திட்டம் ஆகியன அடங்கும். பஞ்ச்கோஷி பரிக்கிரமா மார்க்-ல் அதிநவீன நகரங்கள் இயக்கம் மற்றும் நமாமி கங்கை ஆகியவற்றின் கீழ் பல்வேறு திட்டங்களுக்கு அடிக்கல் நாட்டும் நிகழ்ச்சி நடைபெறுகிறது. பிரதமர் வாரணாசியில் சர்வதேச மாநாட்டு மையத்திற்கும் அடிக்கல் நாட்டுகிறார்.
மற்றொரு தனி நிகழ்ச்சியில் பிரதமர் முன்னிலையில் உத்தரபிரதேச முதலமைச்சர் திரு. யோகி ஆதித்யநாத் எனது காசி என்று பொருள்படும் “மேரி காசி” என்ற நூலை வெளியிடுகிறார்.
நாளை  பிரதமர் மிர்சாபூருக்கு செல்கிறார். அங்கு பன்சாகர் வாய்க்கால் திட்டத்தை அவர் நாட்டுக்கு அர்ப்பணித்து வைக்கிறார். இந்தத் திட்டம் இந்த மண்டலத்தின் பாசன வசதியை பெரிய அளவில் மேம்படுத்தும். மிர்சாபூர், அலகாபாத் மாவட்ட விவசாயிகளுக்கு இத்திட்டம் பெரிதும் பயனுள்ளதாக அமையும்.
இதே நிகழ்ச்சியில் திரு. நரேந்திர மோடி மிர்சாபூர் மருத்துவக் கல்லூரிக்கு அடிக்கல் நாட்டுகிறார். இந்த மாநிலத்தில் 108 ஜன் அவ்ஷதி மையங்களை பிரதமர் திறந்து வைக்கிறார். மிர்சாபூருக்கும். வாரணாசிக்கும் இடையே தொடர்பை ஏற்படுத்தி கங்கை ஆற்றின் மீது, சுனார் பகுதியில் பாலுகாட் என்ற இடத்தில் அமைக்கப்பட்டுள்ள, பாலம் ஒன்றையும் அவர் நாட்டுக்கு அர்ப்பணித்து வைக்கிறார்.
(Visitor Counter : 117
சமூக நிதி மற்றும் அதிகாரமளித்தல் அமைச்சகம்
உலக மல்டிபிள் ஸ்களரோசிஸ்  தினம் குறித்த விழிப்புணர்வு பிரச்சாரம்
மல்டிபிள் ஸ்களரோசிஸ்  எனப்படும் திசுக்கொல்லி நோய் குறித்த விழிப்புணர்வை ஏற்படுத்த, உலகளாவிய ஸ்களரோசிஸ் தினம் அனுசரிக்கப்படுகிறது. இந்த நோயால் பாதிக்கப்பட்ட அனைவருக்கும் விழிப்புணர்வை உருவாக்க பிரச்சாரங்கள் மேற்கொள்ளப்படுகின்றன. இந்நோயால் பாதிக்கப்பட்ட மக்களை குடும்ப அளவிலும், சமூக ரீதியாகவும் தனிமைப்படுத்துவதை தடுப்பதை இந்தப் பிரச்சாரம் நோக்கமாக கொண்டுள்ளது.
மத்திய அரசின் சமூக நீதி மற்றும் அதிகாரமளித்தல் அமைச்சகத்தின் கீழ் உள்ள மாற்றுத்திறனாளிகளுக்கான அதிகாரமளிக்கும் துறை, நாட்டின் மாற்றுத் திறனாளிகளின் அனைத்து மேம்பாட்டு நிகழ்ச்சி நிரலையும் கவனிக்கும் மைய அமைப்பாகும். மல்டிபிள் ஸ்களரோசிஸ் பற்றிய விழிப்புணர்வை மக்களிடையே ஏற்படுத்தும் நோக்குடன், மே 30 அன்று, உலக மல்டிபிள் ஸ்களரோசிஸ் தினத்தை இந்தியா முழுவதும் 40 க்கும் மேற்பட்ட இடங்களில் பல்வேறு நிகழ்வுகளை நடத்தி அதனுடன் தொடர்புடைய நிறுவனங்கள் மூலம் அனுசரித்தது. இத்தினத்தின் தீம் நிறம் ஆரஞ்சு. மே 30, 2023 அன்று, நிறுவனங்கள் தங்கள் கட்டிடங்களை ஆரஞ்சு நிறத்தில் ஒளிரச் செய்தன.
30 மே 2023 அன்று உலக மல்டிபிள் ஸ்களரோசிஸ் தினத்தைக் கடைப்பிடிக்க, விழிப்புணர்வு உருவாக்கும் திட்டங்கள், கருத்தரங்குகள், விநாடி வினாப் போட்டிகள், போஸ்டர் தயாரித்தல், உடல் பரிசோதனை முகாம் உள்ளிட்ட பல்வேறு நடவடிக்கைகளுக்கு நாடு முழுவதும் ஏற்பாடு செய்யப்பட்டிருந்தது.
சுகாதாரம் மற்றும் குடும்ப நலத்துறை அமைச்சகம்
சுமார் 21 கோடி கொவிட் தடுப்பூசிகளை மாநிலங்களுக்கும், யூனியன் பிரதேசங்களுக்கும் மத்திய அரசு விநியோகம்
கொவிட்-19 பெருந்தொற்றைக் கட்டுப்படுத்துவதில் இந்திய அரசின் ஐந்து அம்ச உத்திகளில் பரிசோதனை, தடம் அறிதல், சிகிச்சை, சரியான வழிகாட்டு நெறிமுறை ஆகியவற்றுடன் தடுப்பூசி, மிக முக்கியமான அங்கம் வகிக்கிறது. நாடு தழுவிய தடுப்பூசித் திட்டத்திற்கு ஆதரவு அளிக்கும் வகையில் இந்திய அரசு தடுப்பூசிகளை மாநிலங்களுக்கும், யூனியன் பிரதேசங்களுக்கும் இலவசமாக வழங்குவதுடன், அவற்றின் உற்பத்தி மற்றும் விநியோகத்தை அதிகரிக்க கூடுதலாக பல்வேறு நடவடிக்கைகளையும் மேற்கொண்டு வருகிறது.
மாநிலங்களும், யூனியன் பிரதேசங்களும் தடுப்பூசிகளை நேரடியாகக் கொள்முதல் செய்வதற்கான வசதிகளையும் இந்திய அரசு ஏற்படுத்தி வருகிறது.
மூன்றாவது கட்ட விலையில்லா தடுப்பூசித் திட்டம், மே 1 முதல் தொடங்கியது. இதன்படி, ஒவ்வொரு மாதமும் மத்திய மருந்துகள் ஆய்வகம் அனுமதி அளித்த மொத்த தடுப்பூசிகளில் 50 சதவீதத்தை இந்திய அரசு கொள்முதல் செய்யும். முன்பைப் போலவே, இந்தத் தடுப்பூசிகள் மாநில அரசுகளுக்கு இலவசமாக வழங்கப்படும்.
இதுவரை, சுமார் 21 கோடி  கொவிட் தடுப்பூசி டோஸ்களை, மாநிலங்களுக்கும், யூனியன் பிரதேசங்களுக்கும், மத்திய அரசு இலவசமாக வழங்கியுள்ளது. இன்று காலை 8 மணி வரையிலான தரவுகளின் அடிப்படையில், மொத்தம் 19,09,60,575 டோஸ் தடுப்பூசி  பயன்படுத்தப்பட்டுள்ளன.
சுமார் 2.00 கோடி  கொவிட் தடுப்பூசி டோஸ்கள், மாநிலங்கள் மற்றும் யூனியன் பிரதேசங்களின் கையிருப்பில் உள்ளன.
அடுத்த மூன்று நாட்களில், மாநிலங்களுக்கும், யூனியன் பிரதேசங்களுக்கும் ஏறத்தாழ 26 லட்சம்  தடுப்பூசி டோஸ்களை மத்திய அரசு கூடுதலாக வழங்கவுள்ளது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1720215
வணிகம் மற்றும் தொழில்துறை அமைச்சகம்
ஸ்டார்ட் அப் இந்தியா புதுமை கண்டுபிடிப்புகள் வாரத்தையொட்டி இன்று தேசிய ஸ்டார்ட்அப் 2022- விருதுகள் வழங்கப்பட்டன
ஸ்டார்ட்அப் இந்தியா புதுமை கண்டுபிடிப்புகள் வாரத்தையொட்டி, தேசிய ஸ்டார்ட்அப் தினமான இன்று தேசிய ஸ்டார்ட்அப் 2022-ம் ஆண்டுக்கான விருதுகள் வழங்கப்பட்டன. புதுதில்லியில் நடைபெற்ற இதற்கான நிகழ்ச்சியில் மத்திய தொழில், வர்த்தகத் துறை, நுகர்வோர் நலன், உணவு, பொது விநியோகம் மற்றும் ஜவுளித்துறை அமைச்சர் திரு பியூஷ் கோயல் பங்கேற்று விருதுகளை வழங்கினார்.
நிதிப் பயனை மட்டும் அடையாமல், சமூகத்தில் தாக்கத்தை ஏற்படுத்தி நாட்டின் வளர்ச்சிக்கு வித்திட்ட ஸ்டார்ட்அப் நிறுவனங்களுக்கு தேசிய ஸ்டார்ட்அப் 2022 விருதுகள் வழங்கப்பட்டன.
நேரடியாகவும், இணையதள வாயிலாகவும் பெங்களூரு, இந்தூர், போபால், தில்லி, கோட்டயம் உள்ளிட்ட நகரங்களில் ஸ்டார்ட்அப் இந்தியா நிகழ்வுகள் நடைபெற்றன. இவற்றில் திறன் மேம்பாட்டு பயிலரங்கு, நிபுணர் குழு விவாதம், மாநில அளவிலான போட்டிகள் மற்றும் சவால்கள், ஸ்டார்ட்அப் கண்காட்சி, ஸ்டார்ட்அப் மாநாடு ஆகிய நிகழ்ச்சிகள் நடைபெற்றன.
பிரதமர் அலுவலகம்
இந்தியா - மத்திய ஆசியா உச்சி மாநாட்டின் முதல் கூட்டத்தில் பிரதமரின் தொடக்க உரையின் தமிழாக்கம்
மேன்மைமிகுந்தவர்களே,
இந்தியா - மத்திய ஆசியா முதல் உச்சி மாநாட்டிற்கு உங்கள் அனைவரையும் வரவேற்கிறேன்.
இந்தியாவுக்கும் மத்திய ஆசிய நாடுகளுக்கும் இடையிலான ராஜதந்திர உறவுகள் அர்த்தமுள்ள 30 ஆண்டுகளை நிறைவு செய்துள்ளன.
கடந்த மூன்று தசாப்தங்களாக நமது ஒத்துழைப்பு பல வெற்றிகளைப் பெற்றுள்ளது.
இப்போது, இந்த முக்கியமான தருணத்தில், வரவிருக்கும் ஆண்டுகளுக்கும் ஒரு லட்சியப் பார்வையை நாம் வரையறுக்க வேண்டும்.
மாறிவரும் உலகில் நமது மக்களின், குறிப்பாக இளைய தலைமுறையினரின் லட்சியங்களை நிறைவேற்றக்கூடிய ஒரு பார்வையாக அது இருக்க வேண்டும்.
மேன்மைமிகுந்தவர்களே,
இருதரப்பு மட்டத்தில், அனைத்து மத்திய ஆசிய நாடுகளுடனும் இந்தியா நெருங்கிய உறவைக் கொண்டுள்ளது.
மேன்மைமிகுந்தவர்களே,
இந்தியாவின் எரிசக்தி பாதுகாப்பிற்கு கஜகஸ்தான் ஒரு முக்கிய பங்குதாரராக மாறியுள்ளது. கஜகஸ்தானில் சமீபத்தில் ஏற்பட்ட உயிர் மற்றும் உடைமை இழப்புகளுக்கு எனது இரங்கலைத் தெரிவித்துக் கொள்கிறேன்.
உஸ்பெகிஸ்தானுடனான வளர்ந்து வரும் ஒத்துழைப்பில் எங்கள் மாநில அரசுகளும் துடிப்புமிக்க பங்குதாரர்களாக உள்ளன. இதில் எனது சொந்த மாநிலமான குஜராத்தும் அடங்கும்.
கல்வி மற்றும் உயர்மட்ட ஆராய்ச்சித் துறையில் கிர்கிஸ்தானுடன் கூட்டு வைத்துள்ளோம். ஆயிரக்கணக்கான இந்திய மாணவர்கள் அங்கு படித்து வருகின்றனர்.
பாதுகாப்புத் துறையில் தஜிகிஸ்தானுடன் எங்களுக்கு நீண்டகால ஒத்துழைப்பு உள்ளது. மேலும் அதை தொடர்ந்து வலுப்படுத்தி வருகிறோம்.
பிராந்திய இணைப்புத் துறையில் இந்திய தொலைநோக்குப் பார்வையின் முக்கிய பகுதியாக துர்க்மெனிஸ்தான் விளங்குகிறத: அஷ்கபாத் ஒப்பந்தத்தில் நாம் பங்கேற்பதில் இருந்து இது தெளிவாகிறது.
மேன்மைமிகுந்தவர்களே,
பிராந்திய பாதுகாப்பில் நம் அனைவருக்கும் ஒரே கவலைகள் மற்றும் குறிக்கோள்கள் உள்ளன. ஆப்கானிஸ்தானின் நிகழ்வுகள் குறித்து நாம் அனைவரும் கவலை கொண்டுள்ளோம்.
இந்தச் சூழலில், பிராந்தியப் பாதுகாப்பு மற்றும் நிலைத்தன்மைக்கு நமது பரஸ்பர ஒத்துழைப்பு மேலும் முக்கியமானது.
மேன்மைமிகுந்தவர்களே,
இன்றைய உச்சி மாநாடு மூன்று முக்கிய நோக்கங்களைக் கொண்டுள்ளது.
முதலாவதாக, பிராந்தியப் பாதுகாப்பு மற்றும் செழுமைக்கு இந்தியாவிற்கும் மத்திய ஆசியாவிற்கும் இடையிலான ஒத்துழைப்பு அவசியம் என்பதை தெளிவுபடுத்த வேண்டும்.
இந்தியக் கண்ணோட்டத்தில் , ஒருங்கிணைந்த மற்றும் நிலையான பிராந்தியம் என்ற இந்தியாவின் பார்வைக்கு மத்திய ஆசியா மையமாக உள்ளது என்பதை நான் வலியுறுத்த விரும்புகிறேன்.
நமது ஒத்துழைப்புக்குப் பயனுள்ள கட்டமைப்பை வழங்குவதே இரண்டாவது நோக்கம். பல்வேறு நிலைகளில் மற்றும் பல்வேறு பங்குதாரர்களிடையே வழக்கமான தொடர்புகளின் கட்டமைப்பை இது நிறுவும்.
மேலும், நமது ஒத்துழைப்புக்கான ஒரு லட்சியத் திட்டத்தை உருவாக்குவது மூன்றாவது நோக்கம் ஆகும்.
மேன்மைமிகுந்தவர்களே,
இந்தியா-மத்திய ஆசிய உச்சி மாநாட்டின் முதல் கூட்டத்திற்கு உங்களை மீண்டும் அன்புடன் வரவேற்கிறேன்.
குறிப்பு: பிரதமர் இந்தியில் வழங்கிய உரையின் தோராயமான மொழிபெயர்ப்பு இதுவாகும்.
------
(
புவி அறிவியல் அமைச்சகம்
தென்மேற்குப் பருவமழை மேற்கு மத்தியப்பிரதேசத்தின் சில பகுதிகள், கிழக்கு மத்தியப்பிரதேசத்தின் பல பகுதிகளில் மேலும் முன்னேறியுள்ளது
புதுதில்லியில் உள்ள, இந்திய வானிலை ஆய்வுத்துறையின் தேசிய வானிலை முன்னறிவிப்பு மையம் / மண்டல வானிலை ஆய்வு மையம் தெரிவித்துள்ளதாவது:
- தென்மேற்கு பருவமழை, மேற்கு மத்தியப்பிரதேசத்தின் மேலும் சில பகுதிகள், கிழக்கு மத்தியப்பிரதேசத்தின் பல பகுதிகள் மற்றும் கிழக்கு உத்தரப்பிரதேசத்தின் மேலும் பல பகுதிகளில் முன்னேறியுள்ளது.
- பருவமழையின் வடஎல்லை, கண்டலா, அகமதாபாத், இந்தூர், ரெய்சென், கஜூராஹோ, ஃபதேபூர், பரேஜ் வழியாகச் செல்கிறது.
- வடக்கு வங்கக் கடலுக்கு மேற்பகுதியிலும், அண்டைப் பகுதிகளிலும், காற்றழுத்த தாழ்வுமண்டலம் இம்மாதம் 19-ம் தேதி உருவாகக்கூடும்.
-----
(Visitor Counter : 138
கலாசாரத்துறை அமைச்சகம்
ராம்கிங்கர் பைஜின் 115 வது பிறந்த நாளை நினைவுகூரும் வகையில் தேசிய நவீன கலைக்கூடம் காணொளி சுற்றுப்பயணத்தை ஏற்பாடு செய்யும்.
கலாச்சார அமைச்சகத்தின் நவீன கலைக்கூடம் “ராம்கிங்கர் பைஜ், “அமைதியான மாற்றம் மற்றும் வெளிப்பாடுகள் பற்றிய ஒரு பயணம்” என்ற தலைப்பில் மே 26, 2020 அன்று ராம்கிங்கர் பைஜின் 115 வது பிறந்த நாளை நினைவுகூரும் வகையில் ஒரு காணொளி சுற்றுப்பயணத்திற்கு ஏற்பாடு செய்யும். இந்தக் கலைஞரால் உருவாக்கப்பட்ட 639 கலைப்படைப்புகளில் தேசிய நவின் கலைக்கூடம்  பெருமை கொள்கிறது. இந்த காணொளி சுற்றுப்பயணம் ராம்கிங்கர் பைஜின் முக்கிய கலைப்படைப்புகளின் இருப்பு சேகரிப்பிலிருந்து கலைப்படைப்புகளை தேசிய நவின் கலைக்கூடம் முன் வைக்கிறது, இது  உருவப்படம்,  வாழ்க்கை ஆய்வு,  படைப்புச் சுருக்கம் மற்றும் கலைப்படைப்புகளின் கலவை,  இயற்கை ஆய்வுகள் மற்றும் நிலம்  சிற்பங்கள்.
நவீன கலைகளின் தேசிய கலைக்கூடத்தின் தலைமை இயக்குநர் திரு. அத்வைதா சரண் கடநாயக் கூறுகையில், நவீன இந்தியாவின் ஒரு சிறந்த ஓவியர் - கலைஞருக்கு அஞ்சலி செலுத்துவதற்காக இந்தக் காணொளி சுற்றுப்பயணம் தொடங்கப்படுகிறது. அதிலும், இளம் கலைஞர்கள் இந்த உருவகம் மற்றும் சுருக்கமான வடிவமைப்புகள் இரண்டிலும் இந்தக் கலைஞரின் பரீட்சார்த்தமான அர்பணிப்பைத் தெரிந்து கொள்ளவேண்டும்.
இந்தக் காணொளி சுற்றுப்பயணத்தில் ‘ஜீவன்ஸ்மிருதி’ நினைவுப்பாதை வழியாக ஒளி மூலம், இந்த அற்புதக் கலைஞரின் 520 கலைப் படைப்புகளை ஐந்து தனித்தனி பிரிவுகளிலும், மூன்று ஸ்கெட்ச் புத்தகங்களிலும் காண்பிக்கப்படுகிறது. சுற்றுப்பயணத்தின் முடிவில், https://so-ham.in/ramkinkar-baij-journey-through-silent-transformation-and-expressions என்ற நவீன கலைகளின் தேசியக் கலைக்கூடப் பதாகையின் கீழ் முதல் கலாச்சார ஊடக மேடையில் 'உரையாடலில் பார்வையாளர்கள் இணையலாம்' / மேலும் காணொளி சுற்றுப்பயணத்தின் உள்ளடக்கத்தின் அடிப்படையில் வினாடி வினாவை முயற்சிக்கவும்.
நவீன இந்தியாவின் மிகச்சிறந்த கலைஞர்களில் ஒருவரான ராம்கிங்கர் பைஜ் ஒரு சிற்பி, ஓவியர் மற்றும் கிராஃபிக் கலைஞர் ஆவார்.
(Visitor Counter : 125
சுகாதாரம் மற்றும் குடும்ப நலத்துறை அமைச்சகம்
கொவிட்-19 பற்றிய அண்மைத் தகவல்
நாடு தழுவிய தடுப்பூசித் திட்டத்தின் கீழ் இதுவரை 76.57 கோடி கொவிட் தடுப்பூசிகள் போடப்பட்டுள்ளன.
கடந்த 24 மணி நேரத்தில் 30,570 பேர் புதிதாக பாதிக்கப்பட்டுள்ளனர்.
நாட்டில் ஏற்பட்டுள்ள மொத்த பாதிப்பில் தற்போது சிகிச்சை பெறுபவர்களின் விழுக்காடு 1.03%.
இந்தியாவில் கொரோனா தொற்றுக்கு சிகிச்சை பெறுவோரின் எண்ணிக்கை 3,42,923 ஆகும்.
இந்தியாவின் புதிய பாதிப்புகளின் எண்ணிக்கை 3,51,087 ஆக உள்ளது
குணமடைபவர்களின் எண்ணிக்கை 97.64 விழுக்காடாக உள்ளது.
கடந்த 24 மணி நேரத்தில் 38,303 பேர் குணமடைந்துள்ளனர். இதுவரை மொத்தம் 3,25,60,474பேர் குணமடைந்துள்ளனர்.
வாராந்திரத் தொற்று உறுதி விழுக்காடு  83 நாட்களாக 3 சதவீதத்திற்கும் குறைவாக உள்ளது.
தினசரித் தொற்று உறுதி வீதம்  17 நாட்களாக 3 சதவீதத்திற்கும் குறைவாக உள்ளது.
இந்தியாவில் இதுவரை மேற்கொள்ளப்பட்டுள்ள மொத்த பரிசோதனைகளின் எண்ணிக்கை 54.77 கோடியாகும்.
(Visitor Counter : 153
பெருநிறுவனங்கள் விவகாரங்கள் அமைச்சகம்
ஐஐசிஏ மற்றும் என்ஏஎல்எஸ்ஏஆர் நிறுவனங்களில் திவால் மற்றும் திவால் சட்டங்கள் குறித்த படிப்பு அறிமுகம்
ஐதராபாத்தில் உள்ள என்ஏஎல்எஸ்ஏஆர் சட்டப் பல்கலைக்கழகத்துடன் இணைந்து இந்திய கார்ப்பரேட் நிறுவன விவகாரங்களுக்கான நிறுவனம் புது தில்லியில் திவால் மற்றும் திவால் சட்டங்களில் எல்.எல்.எம் என்ற புதிய படிப்பு அறிமுகப்படுத்தியுள்ளது.
இந்தியாவிலேயே முதன்முதலாக அறிமுகப்படுத்தப்படும் இத்திட்டத்தை இந்திய அரசின் கார்ப்பரேட் விவகார அமைச்சகத்தின் செயலாளர் திரு. மனோஜ் கோவில், ஐஐசிஏவின் இயக்குநர் மற்றும் சிஇஓ திரு.பிரவீன் குமார் முன்னிலையில் தொடங்கினார்.
கூட்டத்தில் உரையாற்றிய திரு.கோவில், திவால் மற்றும் திவால் சட்டங்கள் மற்றும் நடைமுறைகள் குறித்த ஆன்லைன் மற்றும் ஆஃப்லைன் படிப்புகளை வழங்குவதில் ஐஐசிஏ முன்னணி நிறுவனமாக வளர்ந்து வருவதை பாராட்டினார். திவால் சட்டத்தில் சிறந்த கல்வியாளர்கள் மற்றும் ஆராய்ச்சியாளர்களை உருவாக்குவதே இந்தப் படிப்பின் நோக்கம் எனவும் அவர் கூறினார்.
ஐஐசிஏவின் இயக்குநர் ஜெனரல் மற்றும் சிஇஓ திரு.பிரவீன் குமார், ஹைதராபாத்தில் உள்ள என்ஏஎல்எஸ்ஏஆர் சட்டப் பல்கலைக்கழகத்தின் பதிவாளர் பேராசிரியர் கே.வித்யுல்லதா ரெட்டி மற்றும் ஐஐசிஏவின் கார்ப்பரேட் சட்டப் பள்ளியின் தலைவர் டாக்டர் பைலா நாராயண ராவ் ஆகியோரும் இந்நிகழ்ச்சியில் பேசினர்.
இரண்டு வருட முழு நேர படிப்பாக வழங்கப்படும் இந்த எல்.எல்.எம். பட்டப்படிப்பு, நான்கு செமஸ்டர்களாக பிரிக்கப்பட்டுள்ளது. இந்தப் படிப்புக்கான விண்ணப்பப் பதிவு 2023 ஜூன் 8-ம் தேதி தொடங்கி 2023 ஜூலை 31 அன்று முடிவடையும். மாணவர்கள் www.nalsar.ac.in என்ற இணையதளத்தில் ஜூலை 31, 2023 வரை விண்ணப்பிக்கலாம்.
மேலும் விவரங்களுக்கு இந்த ஆங்கில செய்திக்குறிப்பை காணலாம் : https://pib.gov.in/PressReleasePage.aspx?PRID=1930790
புவி அறிவியல் அமைச்சகம்
கேரளாவில் தென்மேற்கு பருவமழை ஜூன் 3 ஆம் தேதி தொடங்க வாய்ப்பு
கேரளாவில் தென்மேற்கு பருவமழை ஜூன் 3 ஆம் தேதி தொடங்க வாய்ப்புள்ளதாக தேசிய வானிலை முன்னறிவிப்பு மையம் தெரிவித்துள்ளது.
அம்மையம் இன்று வெளியிட்டுள்ள அறிக்கையில் கூறியிருப்பதாவது:
சமீபத்திய வானிலை அறிகுறிகளின் படி, தென் மேற்கு பருவக்காற்று ஜூன் 1 ஆம் தேதி முதல் படிப்படியாக வலுவடைந்து கேரளாவில் மழைப் பொழிவை அதிகரிக்கும் என தெரிகிறது. ஆகையால், கேரளாவில் தென்மேற்கு பருவமழை ஜூன் 3 ஆம் தேதி தொடங்கும் எனத் தெரிகிறது.அரபிக் கடலின் கிழக்கு மத்திய பகுதியில் கர்நாடக கடலோர பகுதிக்கு மேலே 3.1 கி.மீ தொலைவில் புயல் சுழற்சி காணப்படுகிறது.இந்த புயல் சுற்று தமிழகம் மற்றும் அதன் அருகேயுள்ள பகுதிகளில் கடல் மட்டத்தில் இருந்து 5.8 மற்றும் 7.6 கி.மீ உயரத்தில் உள்ளது.
மேலும் தகவல்களுக்கு www.imd.gov.in என்ற இணையளத்தை பார்க்கவும். https://pib.gov.in/PressReleasePage.aspx?PRID=1722916
----
(Visitor Counter : 122